
OBČINA RAVNE NA KOROŠKEM
URAD ZA OPERATIVNE IN SPLOŠNE ZADEVE


Številka: 843-0003/2021
Datum: 28. 5. 2021

JAVNI POZIV 

ZA ZBIRANJE PONUDB ZA IZVAJANJE DOLOČENIH NALOG 

ZAŠČITE IN REŠEVANJA V LETU 2021
V skladu z Zakonom o varstvu pred naravnimi in drugimi nesrečami (Uradni list RS, št. 51/2006-UPB, 97/2010), Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 92/2007, 54/2009, 23/2011 in 27/2016) in 9. člen Statuta Občine Ravne na Koroškem (Uradno glasilo slovenskih občin št. 16/2016) vabi Občina Ravne na Koroškem, zainteresirana društva, ki v sklopu svojega delovanja in dejavnosti opravljajo določene naloge s področja zaščite, pomoči in reševanja in izpolnjujejo pogoje, k oddaji ponudbe za izvajanje določenih nalog v sistemu zaščite in reševanja za leto 2021. 

V letu 2021 je za izvajanje določenih nalog v sistemu zaščite in reševanja namenjenih sredstev v višini: 3.500,00 EUR
Pri oddaji ponudb lahko sodelujejo društva kot so: Kinologi, taborniki, skavti, gorski reševalci, radioamaterji, jamarji, potapljači… in ostali, ki izpolnjujejo pogoje za sklenitev pogodbe o opravljanju določenih nalog zaščite in reševanja v občini Ravne na Koroškem.
Zahtevani pogoji:

· Zagotavljanje ustrezne ekipe

· Primerna opremljenost

· Usposobljenost ekip

· Način aktiviranja in obveščanja

· Odzivni čas

· Dosedanje izkušnje

Društva, ki se bodo prijavila na javni poziv, jamčijo s podpisom odgovorne osebe, da so podatki točni in da imajo v svojem sestavu  primerno usposobljene in opremljene kadre za izvajanje nalog, ki so predmet tega poziva. Rok za oddajo ponudb je do vključno 14. 6. 2021.

Naprošamo vas, da posredujete ponudbe v zaprti ovojnici na naslov: Občina Ravne na Koroškem, Gačnikova pot 5, 2390 Ravne na Koroškem z oznako: »Zbiranje ponudb za izvajanja nalog na področju zaščite in reševanja 2021 – ne odpiraj«. 
Ponudbo lahko zainteresirani ponudniki dostavijo osebno v sprejemni pisarni ali s priporočeno pošiljko na navedeni naslov. Na hrbtni strani ovojnice mora biti označen naslov pošiljatelja. 

Župan bo imenoval komisijo, ki bo izbrala kandidate za sofinanciranje. Kandidati bodo  izbrani na podlagi doseženih točk oziroma najboljših ponujenih pogojev na podlagi točkovnika, ki je v prilogi.

Javni poziv je objavljen na spletni strani Občine Ravne na Koroškem : www.ravne.si
Kontakt: Irena Došen, tel. št. 02 82 16 036, 031 383 196, e-mail: irena.dosen@ravne.si
	
	OBČINE RAVNE NA KOROŠKEM

ŽUPAN

dr.  Tomaž ROŽEN


Priloge:
· obrazci in točkovnik

Gačnikova pot 5, 2390 Ravne na Koroškem; www.ravne.si: obcina@ravne.si; tel. 02 821 6000, faks 02 821 6001

